
'OOCCCCECOCCCCOCE CCOOCOCCOCCOOCOCCECCCOCCCECOCEC Ge: 


Circulara d-lui Administrator al Domeniului Coroanei către agenții 
acelei Administrațiuni cu privire la cursurile de adulți, 


Domnule Agent, 


Vă atrag atenţiunea asupra «Monitorului Oficial» cu No. 199 
din 3 şi No. 202 din 6 Decemvrie a. trecut. 

In cel dintâiu e publicată, la pagina 8208, circulara Ministe- 
rului instrucţiunii publice despre cursurile de adulţi, iar în al 
doilea, la pag. 8349, comunicarea aceluiaș Minister privitoare 
la suma 65.000 lei, ce a prevăzut în bugetul pe anul curent 
pentru premierea învăţătorilor rurali, care vor fi făcut cu stă- 
ruinţă deosebită şi isbândă astfel de cursuri. 

Fiindcă premiile vor fi distribuite la 15 Martie viitor, pe 
baza recomandaţiunii d-lor revizori şcolari, vă invit, pe de o 
parte, a citi dv. circulările amintite, iar pe de alta a vă pune 
de urgenţă în legătură cu învățătorii de pe Domeniul Coroanei 
și a luă împreună măsurile ce veţi crede de cuviinţă, pentru 
ca fiecare să se prezinte cât mai bine. 

Cerând aceasta, nu mă gândesc atât la partea materială a 
recompenselor ce m'aştept să primească d-nii învăţători, cât 
mă gândesc la partea morală, ca unul care deja prin circulara 
din 1 Iulie 1898 vam întreţinut despre foloasele cursurilor de 
adulţi, iar în toamna aceluiaş an le-am şi introdus pe toate do- 
meniile. După cum ştiţi, am făcut chiar sacrificii băneşti, plă- 
tind învățătorii şi dăruind, nu numai mobilierul, ci şi materialul 
de învăţământ atât la întemeiere cât şi de atunci încoace 
potrivit, trebuinţei. N'am încetat de asemenea a mă interesă de 
progresele făcute de cursurile de adulţi dela şcoalele noastre, 
căci puterea de viaţă a unei naţiuni stă în cultura ei, şi m'am 
bucurat or de câte ori am putut constată că d-nii învățători 
îşi fac cu toată căldura şi această parte a chemării lor de lu- 
minători ai poporului. 

Mulţumirea mea sufletească va fi şi mai vie, dacă d-nii în- 
văţători vor fi clasificați printre cei dintâi. E chiar o datorie 
pentru dânşii de a năzui cu putere pentru recunoaşterea acti- 
vităţii ce au desfăşurat; în această direcțiune, o datorie îndo- 
ită: faţă de Administraţia Domeniului Coroanei, care împlinind 
înaltele dorinţi ale M. S. Regelui, ia încurajat totdeauna şi 
faţă de. ei înşişi, fiindcă n'au început cursurile de eri de alal- 
tăeri, nici de 2—3 ani, ci de un deceniu împlinit. 

In acest răstimp s'au putut devotă cu atât mai mult cursu- 
rilor de adulți cu cât noi le-am luat, după cum zisei, sarcina 
cea mai greà, aceea a procurării mobilierului, combustibilului 
şi materialului didactic, care a ținut în loc pe mulţi din cole- 
gii lor. Nu le-a lipsit apoi, în afară de retribuție, nici ajutorul 
nostru moral pe care l-am dat cu inimă, şi au avut poate 
singurii frumosul prilej de a se perfecţionă în organizarea şi 
«conducerea cursurilor, aşă încât să dea adevărate roade. 

Am ţinut a spune toate acestea pentru a vă arătă că pu- 
mându-vă în contact cu învățătorii şi făcând împreună pregă- 
tiri pentru izbânda lor, nu înţeleg să se facă cevă trecător, 
numai în vederoa premiilor. 

Eu m'aştept că singure cele săvârşite până acum de d-nii 
învățători să atârne în cumpăna care să le confere premiul. 

Incheind, vă mai invit a-mi raportă ce-aţi făcut şi a mă ţine 
în curent cu această chestiune până la rezolvirea ei. 


Ion Kalinderu. 


Om cu nenoroc. 


t) 


Jjasile a lui Pintilie e fecior de om însta- 
rit. La taică-so a văzut, el, gospodărie 
| întemeiată, casă bună, grădină cu pomi 
roditori ca un raiu, în mijloc râmnic cu 
pește, scoici şi raci, din bielșug. 

Bătrânul avuse mai mulți feciori și nu-i 
țineă roată în jurul său. Când i-a venit 
vremea lui Vasile, l-a insurat și i-a dat 
pământ la câmp. Căsuţă avea dela pä- 
rinții femeei, la o coastă a satului, fără 

A pomăt, dar bunişoară. Taică-so i-a zis: 
— „Dragul tatei, eşti tânăr; pomii se prăsesc lesne, cu 
puţină muncă şi nu cer mâncare ca vita. Eu, cu ce voiu 
putea, am să te ajut; noroc însă și minte nu-ţi pot da. 
Astea-s daruri dela Dumnezeu.“ 

Şi-a început Vasile gospodăria târâş-grăpiș. Nevasta 
erà cam slăbuţă. Cât puteă, făcea; cât nu, mai lasă. Co- 
pili nepoftiţi dădeau și ei năvală în viaţă mai la fiecare 
doi ani. . 

Munceà Vasile muncă de Jidov. Nevasta se mai tn- 
trămase; din răsputeri căutau, doar ar pluti deasupra 

nevoei, doar ar ridică o păreche de juncani pentru plug, 
cărat, şi-o juncuţă să le deà lapte la copii. Doar vita e 
bielșug la casa omului. Dar n'aveă noroc ba îi eșeă un 
bou, ba un vițel; la un Crăciun i-a pierit vaca. 

In sfârșit, după ce-a pierdut, când un mânzat, când 
altul, a ajuns, cu chiu cu vai, de-a împărechiat doi jun- 
cani. Femeea se uită și se miră cum i-ar adăpă mai la 
vreme, cum iar imbucări mai cu milă. Când Vasile in- 
cărcă prea tare carul și începeă să tragă în ei cu coada 
biciului, Zamfirei i se puneă un nod în gât, o dureà, 
nu par'că ar fi lovit în ea, ci în copii, la cari țineă mai 
mult de cât la viaţă; îi mâncase destul pământul vre-o 
patru. 

Erà pe la căratul păpușoiului. Se facuse roadă din 
bielșug și pe bucata lui de pământ și pe falcea luata dela 
boier pe muncă și căratul cartofilor. 

Vasile eră om cu toane, când bun sa-l pui la rană, dar 
și, când nici nu știeai din ce, îi săreă țandăra. Atunci trânteă, 
izbeă, nu cruță nici femee nici copil, nici vită. Cam in 
așă toană eră, când într'o Miercuri, pleca la câmp să 
aducă strujenii. Femeea i-a zis: 

— „Caută, Vasile, nu te lacomi; pe ogorul dela poiana 
mărului e un car și jumătate de strujeni, nu cumva sa-i 
pui toţi odată, că ucizi juncanii.“ 

— „Bine, dă-mitulpanul tău șina-ţi căciula, dacă-i vorba 
să trăesc cu mintea femeci“ şi-şi izbì cușma pe ceafa. 

Zamfira nu cuteză a mai zice o vorbă; il cunoştea 
ea acuma, că-i gata pe gâlceavă. 

— „Uitte, Vasile, traista cu merinde, să nu cadă.“ 

— „Hai! hai! Zamfiră, acuşi te umple borşul.“ 

Femeea nu mai crâcni, dar i s'a pus leșie pe inima. 
Erà zi de toamnă. Soarele ardea ca ne altă dată; dar 
dânsa simțea un sloiu de ghiață în spete. Drept, erà 
slăbuțaă, vorba babei Irinei: „dă, maică, dacă s'ar îngrăşă 
omul de rău, atunci, de bine ce-ar mai face.“? 

Zamfira n'a luat nici o îmbucătură, numai cu apă 
şi-a ţinut sufletul. In totdeauna presimțeă nenorocirea, 
cum păserile simt dinnainte schimbarea vremei. 

Da unde da şi ochii mereu îi aruncă în zarea drumului» 

parcă se aşteptă, să vază din ceas în ceas cevă venind 
dintr'acolo, cevă care-i leșină inima. 

Pe la o toacă se răpezi în vale de grădină, la o do- 
niță de apă. Când s'a întors, ce så vază? Vasile venise 
cun singur juncan și cu carul sol. Ca un tăiuș i-a dat 
prin inimă, 

— „Dar unde-i celălalt juncan ? “ făcu Zamfira cu glas 
tremurat. 

— „Uitte-l în car!“ zise Vasile, aretând pielea, ne- 
păsător de durerea neașteptată ce avea să simtă Zam- 
fira. 

In mânia lui, i se păreă că toată lumea îi e de vină de 
nenorocirea întâmplată. Văzând că Zamfira remâne cu 
ochii ca de sticlă spre pielea aruncată pe un maldăr 
de strujeni și că nu începe a hăuli ori a-l dojeni ca 
poate a încărcat prea greu ori i-a bătut ori nu i-a adă- 
pat la vreme, începu tot el cu gura. 

— Satura-te a mai meni hojma. Nu eșeam odată 
pe poartă, să tacă ea din gură: „Nu-i bate că's tineri; 
ia seama de ei, să nu pățim o poznă ca și cu ceialalți.“ 
Ce-ai încremenit cu ochii la piele? Nu ma făcut un 
juncan! 

Zamfira ma zis nimic, a tăcut, glasul i se închisese. 
Dar, în schimb, i venira în minte toate suferințele ei: de 
când s'a trezit pe lume, se pomenise fără mamă, izbita 
și interită de-o maștihă nemiloasă. Pe urmă, de când 
s'a măritat, necazurile se țin lanţ de ei. Patru copilași 
i-a înghițit mormântul, scoși din nevoi, când îi erau mai 
dragi și mai cuminţi. Noua capete de vită s'au prăpădit 
pân’ acuma! Și cum le căută ea şi cum le milueă de 
mici cu tărâcioare opărite și le îmbucă din mână; bu- 
câțica de mămăligă dela gură o rupeà și le o da lor! 
Și par'că eră un făcut; când să zică: „Doamne ajută,“ 
atunci îi veneă nenorocirea pe cap. „Doamne, de ce s'o 
fi ținând sărăcia de noi?“. Că doar a, fost și la vraji- 
toare în Dorohoiu sa afle de ce-i pier ei vitele, de ce 
nu are noroc! Mai ese câte-o vită la alți oameni, poate 
la un răstimp de zece ani, că unde sânt vite e și 
pagubă; dar ca la ei, nu s'a mai pomenit. Fel și chip 
sa socotit și, după sfatul vrăjitoarei, a schimbat, doar, 

și ocolul în alt loc, poate erà necurat; dar tot nimic 
mwa înţeles. 

Cum se jeleă dânsa cu gândul, stând pe prispă, 
cu ochii duși în urma lui Vasile, care plecase să vânză 
pielea la dugheană, veni, băiatul lui cumnatu-so, băiat 
cuminte, care își isprăvise şcoala. 

— „Bună vremea, mătușe. Moşul nu-i acasa? 

— „Nu-i, dragă Costică, sărăcia se ţine lipcă de noi. 
lar ne-a eşit un juncan.“ 

— „Şi eu care venisem să-l chem pe moșul să ne ajute 
mâne la cărat.! « 

— „Zece capete de vite ne-au eşit pănă acuma, de 
când ținem casă. E un făcut, e un trimes pe noi. Cand 
să zici și tu: „Doamne ajută“, necazul te loveşte.“ 

— „Ce făcut, mătuşe? Tata zice că moșul e prea 
iute și-i pier vitele, fiindcă le bate. Mai septămâna tre- 
cută, l-a întâlnit lângă crucea de piatră și, cum eră 
deal, juncanii nu puteau urcă. Dar el a apucat o prăjină: 
din car şi-a inceput a da în ei ca 'n păpușoi. Tata i-a 
zis: „Măi, măi, ucizi dobitoacele!“ — „Dacă le ucid, îs ale 
mele! “—,„Bine frate, ce te 'nciudezi? Vita nu știe. Vezi 
că nu pot, îs tineri. Uit'te se desbină, trăgând; dar nu 
urnesc din loc. Descarcă, și tu, la deal din cele lemne. 
Pe urmă, în colo, merg ei.“ Crezi că l-a ascultat? I-a 
bătut înnainte. A mai spus tata: bieţii juncani trăgeau de 
li se rupea inima în ei. Să știi, mătușe, că atunci a 
căpătat juncanul naduv la plămâi. Vezi, spune! și în 
carte că bătaea la cap respunde la creeri tocmai, și, 
dacă baţi vita la coș, respunde la plămâi, la ficat și 
la alte măruntae. Ea, săraca, nu spune, că mare graiu, 
dar numai ce-o vezi că tânjește, capătă aprindere la 
vre un măruntaiu și gata! luţeala moșului e de vină că 
maveţi noroc la vite.“ 

— „Cat le îngrijesc, cât le miluesc, iarna în miezul 
nopţei merg, le caut, le dau hrană“. 

— „Ce folos? O poţi milui cât de mult; e destul odată. 
s'o ucidă bine şi vorba ceea: „s'au dus boii dracului. “ 

Zamfira remase pe gânduri: „Băiatul are mare drep- 
tate. N'a bătut-o pe dânsa Vasile, măr, când a sărit la ek 
să nu ucidă vițelul pentru că supsese? Şi-i greu la mână: 

unde lovește par'că dă cu piatra! Două luni i s'au cu- 
noscut vînătăile. Un copil, și-a nimerit mai bine ca unul 
mare! luţeala lui e nenorocul nostru! Şi nu are leac!“ 
La acest gând desnădejduit, o podidiră lacrămile. 


Sofia Nădejde. 
sie. 


CUM SĂ FIM SĂNĂTOŞI. 


Cum să curățim corpul şi aerul. Lumina. 


ielea omului este cel mai mare protector al 
organismului nostru, apărându-l de multe 
boale; în piele sunt multe și nenumărate 
găureie mici, numite pori, pe unde iese su- 
doarea şi grăsimea şi multe otrăvuri din sânge: 
prin piele omul respiră ca şi prin plămâni. Când 
omul nu îngrijește de piele, de corpul lui, ca să 
fie totdeauna curat, atunci porii se astupă, multe 
otrăvuri rămân în sânge, organismul se slăbește 
şi microbii încep a intră nevătămaţi în coșul nos- 
tru. Curăţenia corporală dar, nu pune la adăpost 
de boale. Curăţenia feţei și a mânilor care sunt 
mai în contact cu murdăriile și microbii, să se 
facă zilnic, iar a corpului îngeneral, la fiecare săp- 
tămână, cu apă caldă și săpun. Când corpul este 
curat, omul este mai satisfăcut în dorinţele lui, 
moralul mai ridicat, toată maşina omenească lu- 
crează mai în voe şi mai ușor. In casele și în sa- 
tele murdare locuesc de obiceiu, lenea, tâmpenia, 
minciuna, hoţia şi toate viciile. Murdăria vatămă 
şi corpul şi sufletul. Poporul cel mai înaintat pe 
lume este acela care întrebuinţează mai mult să- 
pun. Pe curăţenia corporală puneă mare baza an- 
ticitatea, ca dovadă că istoria pomenește de băi 
la Indieni, Egipteni, Sciţi, Mezi, Perşi, Greci şi la 
Romani. Primul act de ospitalitate la Eleni eră, a 
se oieri o baie mosafirului ce se primiă în gazdă. 
La noi Românii băile sunt un obiect de lux, se 
plătesc scump și nu se găsesc decât la oraşe mari; 

poporul de jos nici nu le cunoaşte, și tocmai el 
are nevoie de băi, fiindcă stă mai în contact cu mur- 
dăriile, munceşte mai mult şi asudă mai mult. 

Cea mai practică și economică baie pentru cu- 
răţirea corporală este baia duș cald şi rece, care 
cade sub formă de ploaie pe corpul nostru. Acest 
sistem convine în orice anotimp, la persoane de 
ambe sexe, și de orice temperament; se pot face 
mai uşor, cere mai puţină cheltuială de întreţinere, 
curăţă pielea mai bine şi mai curând. Cu 30 —40 
litri de apă, se poate spălă corpul foarte bine cu 
săpun în 15—25 minute. 

Dacă fiecare comună şi târg din România ar 
aveă câte o baie duș, sau baie populară, sar în- 
bunătăţi mult sănătatea oamenilor, sar înlătură 
un mare număr de boale; și a înlătură boalele 
este a micșoră mizeria ; a întreţine sănătatea este 
a face un act de economie şi de prevedere. 


Aerul pe care îl respirăm de multe ori se întâm- 
plă să fie viciat, stricat, prin microbii vătămători 
ce conţine sau amestecat cu diferite miazme urîte, 
din exaluţia murdăriilor din apropiere, sau prin 
expirația oamenilor dintr'un local închis. Unui om 
trebuindu-i 25 metri cubi de aer pe fiecare ceas, 
într'un local închis ușor se gătește aerul cel curat, 
așă că omul este silit să inspire din nou acel aer 
stricat, dacă nu-l priminesc cu altul proaspăt de 
afară. Un aer curat și inspirat dă energie corpu- 
lui; omul şi animalele fără aer se asfixiază şi 
mor. Aerul curat este de cel mare folos existen- 
tei noastre, este pânea respiraţiunei. Cel mai curat 
aer se găseşte la munte, în pădure sau la mare. 
Aerul din locuinţe trebue primenit în fiecare dimi- 
neaţă deschizând ușile şi ferestrele şi făcând curent 
ca să gonească aerul stricat. Vara să dormim cu 
ferestrele deschise. 


Pe lângă aer curat, trebue să avem şi lumina 
zilei, ca să putem trăi sănătoşi; alt-fel ne ofilim 
la faţă, slăbim organismul și murim de timpuriu. 
Mierobul ofticei este omorît de lumina zilei, el nu 

poate rezistă decât două ore expus soarelui. In 
casele întunecoase unde nu poate intră lumina şi 
soarele, intră doctorul, zice un proverb, şi foarte 
adevărat, căci camera unde nu intră soarele nici 
odată, este un mormânt, unde cinevă se îngroapă 
de viu, ca să moară acolo. Ziua mare şi luminoasă, 
ne dă totdeauna bucurie, sănătate şi fericire, face 
să se mărească funcțiunile pielii, şi favorizează 
jocurile şi exercițiile la aer liber. Intunericul din 
contră ne face trişti, lesne inpresionahbili și fricoşi. 
Trebue ştiut că soarele este cel mai mare purifica- 
tor şi cel mai bun antiseptic (omorâtor de microbi). 


n De Ea a aeeai 


Starea semănăturilor. 


lată telegramele primite la ministerul de interne cu privire 
la starea timpului și a semănăturilor în cursul săptămânei tre- 
cute. 

Romanaji—A fost ger, a nins şi viscolit. Semănăturile sunt 
toate acoperite cu zăpadă: 

Brăila.—'Timpul a fost geros cu vânt puternic. A căzut pu- 
ţină zăpadă, însă a fost spulberată. Semănăturile se menţin. 

Tutova.—Timpul a fost noros, geros şi cu viscol. A nins. Se- 
mănăturile sunt acoperite cu zăpadă. 

Vaslui.—La început ger, iar în zilele de 5, 6 şi 7 viscol mare. 
Comunicaţia la oraş şi sate a fost întreruptă. 

Botoșani. —'Trei zile de-arândul a nins şi a viscolit. Comu- 
nicaţia s'a făcut cu mare anevoinţă. Semănăturile sunt bune, 
fiind acoperite cu zăpadă. 

Tulcea.—Timpul a fost variabil. In noaptea de 4 c. a ploat 
puţin. In urmă a fost viscol mare cu zăpadă. Starea semănă- 
turilor e bună. 

Iași—A viscolit aproape neîntrerupt spre finele săptămânei. 
Semănăturile sunt acoperite cu zăpadă. 

Suceava. — A nins mult în întreg judeţul, iar în zilele din 
urmă cu viscol. In multe localităţi e mare lipsă de nutreţ la vite. 
Drumurile sunt întroenite. 

— Cp a 
Cărți primite la Redacţie. 

No. 414 din «Biblioteca pentru toți» cuprinzând nuvelele CUVÂNTUL 
DAT şi O SPOVEDANIE de Paul Bourget, Traducerea de d. I, Perie- 
teanu (Narcis). 


Prețul unui exemplar 30 bani. 
De vânzare la mai toate librăriile din ţară. 

CUM S'A SERBAT SEMICENTENARUL UNIRII 


O 


Sărbătoarea unirii în laşi. 


In Iaşi — cum eră şi natural, căci aci este leagănul Unirii — 
s'au făcut serbări cu adevărat măreţe. 

«Timp de trei zile: 23, 24 şi 25 Ianuarie — zice un ziar dim 
Bârlad — Iaşul, bătrâna capitală a Moldovei, a fost în plină săr- 
bătoare, sărbătoarea «Unirei», sărbătoarea împlinirei a 50 ani 
de când s'a făptuit acel mare act din Istoria noastră modernă, 
sărbătoarea zilei de 24 Ianuarie 1859, a acelei zile care va ră- 
mâneă pentru vecie săpată în amintirea întregului neam româ- 
Nesc». 


Pelerinagiul la Ruginoasa. 


La 6 dimineaţa în ziua de 23 Ianuarie, studenţii membri ai 
societăţii «Solidaritatea», împreună cu alte persoane au plecat 
din laşi cu trenul la Paşcani. Aci a venit și altă lume, mulți 
săteni din satele învecinate. S'au dus cu toţii la mormântul lui Ale- 
xandru loan Cuza. Au ţinut cuvântări mai mulţi studenţi și zta- 
risti: Popescu, Rang, Hanganu, R. Crăciun, Savin, Segineanu. 

După amiază în castelul lui Cuza, pus la dispoziţia vizitato- 
rilor, sa ţinut o șezătoare populară: cântece, recitări, danţuri, 
lecturi patriotice. Multă lume, mulţi săteni. 

Seara Ieşenii s'au întors în Iaşi. 

Din Ruginoasa studenţii au trimes M. S. Regelui următoarea 
telegramă : 


„Dela mormântul celui dintâiu Domn al României, tineretul unind în cu- 
getarea sa opera îndeplinită de generaţia lui Vodă-Cuza, cu opera ge- 
„neraţiei a cărei muncă a fost prezidată de Măria Voastră şi cu aceea: 
care se începe acum a generaţiei pe care o înfățişăm noi, trimetem res- 
pectoasă încredințare a unui absolut [loialism celui al II-lea Stăpânitor 
ai României, căruia vitejia ţărănimei româneşti i-a pus pe frunte coroana: 

e Rege.“ 


Acestei telegrame M. S. a binevoit a răspunde prin rândurile 
următoare pe cari le-a cetit a doua zi d. Rector la serbarea dela 
universitate : 


„Cu plăcere am primit telegrama ce studenţii universi- 
tari din laşi Ne-au adresat, dela mormântul celui dintâiu. 
Domnilor al României- Unite, şi prin care îmi dau preţuata 
dovadă a înțeleptului lor patriotism. 

Vă rog, Domnule Rector, să le arătați mulțămirile Mele şi 
încrederea Mea în sentimentele ce-i însuflețesc. Din a doua 
capitală a pornit toată mişcarea generoasă. Nu mă îndoese 
că vor fi credincioşi acestui falnic trecut». 

CAROL. 


is 


es 


a 
i 


Castelul dela Ruginoasa. 
(După o fotografie specială pentru „Albina*'). 


re pe ae 


Mormântul lui Alexandru I Cuza. 
(După o fotografie spezială pentru „Albina''). 

Te-Deum la Mitropolie. 


In frumoasa catedrală a Mitropoliei Moldovei s'a oficiat în 
ziua de 24 Ianuarie, dimineaţa, un serviciu divin de către P.S. 
Arhiereu Bacaoanul în faţa unei'mari mulţiini. 


Parastas la mormântul lui Kogălniceanu. 


Tot dimineaţa, un însemnat număr de persoane, împreună cu 
30 de Bucovineni ce se aflau îniIaşi, s'au adunat în'piața Unirii 
şi de aci au pornitîn cortegiu până la cimitirul «Eternitatea», unde 
se află îngropate rămăşiţele pământești ale lui Mihail  Kogălni- 
ceanu. 

După parastas s'au rostit' cuvântări. 

Parastas pentru Negri. 


Tot din Iași s'a dus o delegaţie de studenţi la Târgu-Ocna, 

unde s'a oficiat un parastas la mormântul lui Costache Negri. 
În piața Unirii. 

După sf. slujbă de la Mitropolie, adunare generală în piaţa 
Unirii: societăţi cu drapele, corporaţiuni, studenţi, elevi din 
şcoli, ete. Se ţin multe cuvântări, amintindu-se că în acel loc 
s'a jucat hora unirii în 1859. 

O horă mare s'a învârtit și acum. i 

Fzpoziţaa istorică. 

In ziua de 24 Ianuarie s'a deschis în Iași în sala zisă «a Ele- 
fantului» o expoziţie istorică cu obiecte din epoca unirii: docu” 
mente, medalii, cărţi. In această sală se păstrează tronul lui Cuza 
şi uniforma lui. 

Organizarea acestei expoziţii se datoreşte d-lui N. Iorga, pro- 
fesor la universitatea din București, deputat al'Iașilor. 

La serbarea deschiderii expoziţiei au vorbit d-nii dr. Russ, 
dr. Demetriade şi N. lorga. 

Iată după relaţiile ce dă d. N.Iorga cum este împărțită această ex- 
poziţie. 

Emain material s'a împărţit în aceste secțiuni: Cuza-Vodă; 
Mihai Kogălniceanu (se văd chipurile celor trei surori ale lui, 
chipul lui, la deosebite vrâste; scrisori şi manuscrise ale lui și 
către el; cărţile lui); Grigore-Vodă Ghica; colaboratorii moldo- 
veni ai Unirii; colaboratorii munteni (multe fotografii rare; scri- 
sori ; proclamația lui C. A. Rosetti din 1848); armata (se vede 
şi bătrânul de azi T. Burada în chip de tânăr cadet); Biserica 
(și scrisori ale Mitropolitului Calinic către Kogălniceanu, ale 
Scribăneştilor); îndeplinirea Unirii (proclamațţii, versuri, bro- 
șuri); după Unire (şi tabloul care înnalţă în scene alegorice îm- 
proprietărirea ţăranilor); Vechiul regim (Mihai Sturdza, broșu- 
rile revoluţionarilor împotriva lui; chipuri din familiile domnești 
Ghica şi Callimachi; din corespondența lui Vodă Ştirbei). 


Serbarea dela Teatru. 


In seara zilei de 24 Ianuarie, a fost un festival în sala Tea- 
trului naţional, organizat de Primăria oraşului. 

Corul metropolitan a executat câtevă imnuri, iar d. N. Gane, 
primarul orașului, a ţinut o cuvântare. A 

Apoi s'a jucat de către artiştii teatrului, frumoasa piesă na- 
ţională a lui V. Alecsandri: «Cinel- Cinel.» 


Piaţa Unirii din Aaşi. 
(După o fotografie trimisă de d. Chaland din laşi). 


ca.ro 


WWW. 


Portretul lui Alexandru loan I Cuza. 


(ce se allă în Expoziţiunea istorică dela Iaşi). 
După broşura: „Unirea“ din Bibl. românească Sccecu). 


im colt din expoziţia istorici dela laşi: 
Obiecte rămase dela Domnitorul Cuza. 
(după o fetegratie specială pentru Albina» făcută de d-l Chaland din laşi). 

Teatrul Naţional din Iaşi, unde sau dat serbările pentru aniversarea Unirii, 
(după albumul de Antoniu), 

Li ză E zii 

Alte Te-Deumuri şi serbări. 
Tot în dimineaţa zilei de 24 Ianuarie sau cântat Te-Deumurt 
la diferite biserici din oraș, la cari s'au aflat faţă, pe lângă mult 
popor, elevi şi eleve din şcoli. La multe biserici au luat parte 
la serbare şi corurile şcolare. 

Asemenea în cazărmi au fost serbări: reprezentații de piese 
jucate de soldaţi, recitări, cântece, danţuri și cuvântări ţinute de 
către ofiţeri. 

Societatea de binefacere «Cuza-Vodă»> a dat un banchet. 

Vizitareu monumentelor istorice. 


In dimineaţa zilei de 25 Ianuarie, grupuri, grupuri de studenţi 
însoţiţi de delegaţiile din ţară şi din afară au vizitat monumen- 
tele orașului : Statua lui Ștefan cel Mare, marele Voevod; a lui 
Ghica Vodă, care a murit pentrucă a protestat în potriva răpirii 
Bucovinei; a lui Miron Costin, care a scris în secolul XVII des- 
pre unitatea neamului românesc şi despre origina lui romană, 
a lui Alecsandri, care a cântat Unirea şi a luptat pentru înde- 
plinirea ei. S'au ţinut cuvântări. 

Festivalul şcolar. 


La 4 p. m. în ziua de 25 Ianuarie, festival școlar la Teatru 
Naţional: coruri şcolare, asalt de arme, tablou viu, danţuri na- 
tionale, recitări, cuvântarea d-lui J. Mitru. 


La Universitate. 


Tot în ziua de 25 Ianuarie la ora 4 p. m., o serbare la univer- 
sitate: au vorbit D-rul Bogdan, rectorul universităţii, Eugen 
Ionescu, student din Iași, Dragomir, student din Bucovina şi N. 
Iorga. Corul metropolitan a executat diferite cântece naţionale. 

Serbările Ligei. 

Secţia din Iași a Ligei culturale a organizat înziua de 24 Ianuarie 
la 1 p.m. o sărbătoare în sala Teatrului Naţional: coruri, cuvân- 
tări ale d-lor dr. Manicatide, Al. Xenopol, N. Iorga. 

Sau trimis și 2 telegrame, una către M. S. Regele: 


„In această clipă de înnălţare a sufletelor, în ziua implinirii a go de ani 
dela întemeierea României, îndrăznim a trimete Măriei Tale, simbol at 
României şi speranță a Românimii, strălucit întemeietor al unei dinastii 
menite a duce mai departe greaua muncă seculară a unui neam nobil şib 
viteaz, asigurarea că un popor întreg stă cu credință la poruncile Mărie; 
Tale, pentru a îndeplini chemările sale fireşti.“ 


Alta către Doamna Elena Guza : 


„Celei mai sfinte prin jertfă şi iertare dintre femeile României ti tri- 
metem expresiunea celei mai adânci veneraţii, în ziua când un neam in- 
treg serbează 5o de ani dela iîntemeiarea României, în numele si prin munca 
răposatului întru pomenire Alexandru loan l-iu, cel dintâiu Domn al Ro- 
mâniei Unite.“ 


M. S. Regele a răspuns astfel: 


«Maiestatea Sa Regele a primit cu multă bucurie telegrama ce 
afi adresat în numele secției Iaşi a Ligei pentru unitatea cultu- 
rală a tuturor Românilor cu prilejul aniversărei a 50-a a înte- 
meierii României, şi mă însărcinează a vă transmite d-v. și tu- 
turor d-lor membri ai Ligei cele mai vii ale Sale mulțămiri. 

General Adjutant Mavrocordat. 


şi. 


Mare în la 


a lui Ştefan cel 


tatu 


S 


WWW. 


Statua lui Vasile Alecsandri în laşi. 

In seara de 25 Ianuarie studenţii împreună cu Liga au orga- 
nizat o şezătoare la Teatrul Naţional. D-ra Eugenia Harnagea. 
din Iaşi și d-ra Popov: din București, studente, au vorbit des 
pre unire. Au urmat apoi tablouri vii, danţuri, cântece. 


CORPURILE LEGIUITOARE. 


SENATUL. — In zilele de 9, 10, 11, 12 și 13 Fevruarie d-nii 
Miniștri depun diferite proiecte de legi. Se anunţă mai multe in- 
terpelări. Se votează mai multe recunoașteri și indigenate. D-nii 
senatori lucrează în secţiuni, studiind proiectele depuse. 

La 14 Fevruarie, d. Ilariu Isvoranu îşi desvoltă interpelarea 
adresată d-lui Ministru de răsboiu asupra îmbunătăţirilor ce tre- 
buesc făcute în armată, vorbind despre soldele ofiţerilor, despre 
înaintări şi despre permutări ; doreşte să se modifice legea jus- 
tiţiei militare şi legea pentru căsătoria ofiţerilor. Răspunde d-l 
General Averescu, ministru de răsboiu, dând lămuririle necesare 
şi arătând că în privinţa unora din chestiile ridicate de inter- 
pelator, s'au făcut studii şi în curând se vor aduce proiecte pen- 
tru modificarea unor articole din diferitele legi ale armatei. 

In aceiaşi şedinţă d. P. Brătăşanu, își desvoltă interpelarea a- 
dresată d-lui Ministru de finanţe cu privire la despăgubirile ce- 
lor devastaţi în răscoalele din Martie 1907. D-sa cere să se ia 
măsuri, căci zice că nu s'au prețuit destul de bine pagubele tu- 
turor. D. Ministru de finanțe Emil Costinescu răspunde, arătând 
toate garanţiile pe cari le-a luat guvernul, pentru ca comisiile 
de cercetare să lucreze cu toată nepărtinirea cuvenită. Făgă- 
duește că va mai cere o sumă din cari să se ajute şi familiile 
sătenilor căzuţi în timpul răscoalelor. 

AAA 

CAMERA.—IĪn şedinţele dela 9 până la 14 Fevruarie s'a urmat 
cu desbaterile proiectului de lege al d-lui T. Stelian, Ministrul 
justiției, pentru organizarea judecătorească. 

Acest proiect introduce însemnate modificări: Personalul ju- 
decătoresc se va recrutà;după nişte tablouri de clasificare fă- 
cute în urma unui examei de admisiune. Primele numiri se fac ca 
magistrați stagiari şi, după trei ani, stagiarii intră în magistra- 
tura propriu zisă. Toţi magistraţii propriu zişi vor fi -inamovi- 
bili. Numirile definitive şi înaintările se vor face după recoman- 
daţiunea unui consiliu superior al magistraturii, care se va in- 
stitui pe lângă Ministerul de justiţie. Acest consiliu superior va 
fi și comisiune de judecată pentru magistraţii cari se abat dela 
datoriile lor. La tribunalele de prima instanţă procesele se vor 
judecă de către un singur judecător. In fine, se înființează in- 
spectori judecătoreşti, cari vor supraveghiă modul cum se aplică 
legile de către magistrați. 

Asupra acestor puncte, au luat cuvântul mai mulţi deputaţi, 
cari au rostit discursuri lungi, cum se cerea de însemnătatea 
unei asemenea chestiuni. 

D. G. Mârzescu şi-a terminat cuvântarea, susținând proiectul 
şi răspunzând obiecţiunilor aduse. Au vorbit apoi d. B. Pălti- 
neanu, care a criticat multe din pricipiile fundamentale ale legii; 
d. Sima Niculescu, d. N. Chirculescu, d. A. Mustea, cari au sus- 

ţinut legea, d. Tache Ionescu, care a combătut mai ales chestia 
judecătorului unic şi modul cum e organizată inamovibilitatea ; 
“d. Z N. Lahovari, care a cerut ca drepturile ministrului să fie 
mai bine întărite faţă de membrii parchetului și a discutat şi alte 
puncte ale proiectului. In fine, d. Pictor Antonescu, raportorul, 
a examinat toate criticele aduse şi a dat lămuriri pentru toate 
punctele principale ale proiectului, susținând votarea lui. 


Se ştie că în ziua de 15 Fevruare încetează sesiunea ordinară 
a Corpurilor Legiuitoare. Pentru că sunt încă multe de discutat, 
-M. S. Regele a prelungit sesiunea până la 15 Martie. 

<i> 
Instalarea I. P. S. Mitropolit al Moldovei, 

In ziua de 15 Fevruarie s'a făcut în Sf. Mitropolie din Iaşi 

Anstalarea noului Mitropolit. I. P. S. S. a sosit acolo dimineața, 


n 


Mitrop 


olia din laşi. 


împreună cu d. Ministru al Cultelor Sp. Haret. A fost primit de 
toate autorităţile şi de mare mulţime de cetăţeni. 
S'a format apoi un cortegiu de trăsuri cari au mers la bise- 

rica Sf. Mitropolii. Aci I. P. S. a fost primit.de episcopii Ro-- 
manului şi al Hușilor şi de clerul Iaşilor. După ce d. Ministru, 
a citit decretul regal de numire I. P. S. Mitropolit a rostit o scurtă. 
cuvântare; apoi a urmat serviciul divin cerut de regulele bise- 
riceşti în asemenea împrejurări. 

După terminarea serviciului, au trecut cu toţii în palatul Me- 
tropolitan, unde s'au primit felicitările. A urmat o cuvântare a, 
I. P. S. Mitropolit, a d-lui Ministru, a d-lui Primar, și P. S. Arhie-- 
reu, vicarul Sf. Mitropolii, ș. a. 

Kta s 
Moartea starețului dela Sinaia. 

Arhimandritul Nifon, starețul Mănăstirii Sinaia, care plecase- 
cu doi tovarăşi la Ierusalim, a murit pe drum. Au venit tele- 
grame dela însoțitorii săi că a murit subit și că l-au înmormântat.. 


Arhimandritul Nifon. ; , 


fostul stareț dela Mânăstirea Sinaia. - 5 


Repauzatul eră foarte prețuit în cercurile Curţii Regale şi tot- 
deauna dădeă sprijin mişcărilor culturale. Acum în urmă primise 
prezidenţia unei societăţi culturale din Sinaia. e 7 

"Sp 
0 Româncă osândită la închisoare. 


D-na Vlad, soţia deputatului Aureliu Vlad din camera ungară, a fost, 
dată în judecată fiindeă la o serbare şcolară a îndemnat pe fete române- 
ca să înveţe mai bine a vorbi românește decât ungureşte, Tribunalul: 
a osândit-o la o lună închisoare şi amendă. HA? 

GAA 

Inţelegerea între Austria şi Turcia. 


Ziarele aduc ştirea câ intre Austria și Turcia s'a ajuns la o înţelegere 
în privinţa Bosniei şi Herțegovinei. 

Austria renunţă la orice fel de pretenţie asupra sanpiacului Novi-Bazar 
care se întoarce Turciei. Turcia recunvaște pe Austria stăpână peste 
Bosnia şi Herţegovina. 

Proprietăţile pe cari statul turcesc le are în aceste provincii vor trece 
la statul austriac, care va plăti în termen de 15 zile 24, milioane lire 
otomane. 

Musulmanii din cele două provincii vor aveă toată libertatea cultului 
și Şeful lor religios va fi întărit de către Şeicul-Islam din Constantinopol. 

Austria se leagă să desființeze poşta austriacă din Turcia îndată ce ar 
desființa şi alte puteri pe ale lor. 

Ea va sprijini pe Turcia ca să convingă pe celelalte puteri a conveni 
la desfiinţarea regulamentului capitulaţiiilor și la înlocuirea lor prin 
dreptul internaţional, 


Erd 
Situația politicei din afară. 

Situaţia politică a Europei este foarte critică în aceste momente. Te- 
legramele ziarelor vorbesc numai dv pregătiri de răsboiu ale Sârbilor 
contra Austriacilor şi ale acestora contra celorlalţi. Se mai vorbeşte că 
şi Rusia s'ar fi gătind de răsboiu. 

Puterile din Apus, Anglia şi Franţa, socotind că o ciocnire în păr- 
ţile acestea ar puteă să provoace o furtună groaznică în toată Europa, 
având în vedere legăturile dintre diferitele state europene, s'au gândit 
că trebue ca pacea să fie menţinută. In scopul acesta au propus Ger- 
maniei ca împreună să facă interveniri atât la Viena cât şi la Belgrad 
îndemnând pentru pace și linişte. Germania însă a răspuns că nu se poate 
uni la asemenea întreprindere, căci Austria nu vrea să primească nici 
un fel de intervenire, fiindcă ea socotește că nu e vinovată cu nimic faţă 
de Serbia, de vreme ce nu i-a luat nici o bucată de pământ, Faţă de 
această sitnaţie, puterile s'au înţeles să intervie la Belgrad, adică să 
facă pe Sârbi să înţeleagă că trebue a stă liniștiți. 

Au dreptate guvernele ţărilor din Apus să fie cu grije, căci dacă A- 
ustria atacă Serbia pe motiv că prin concentrările de trupe dela gra- 
niţă o ameninţă şi o nelinişteşte, atunci se poate ca Rusia så zică: 
«Sârbii fiind o nație slavă, avem datorie să-i apărăm» și să atace Aus- 
tria. In acest caz Austria ar face apel la Germania, cu care e legată prin- 
tr'un tratat din 1878, care zice în art 1 că «dacă unul din cele două 
imperii ar fi atacat de Rusia, celalt e dator să-i dea îndată sprijin cu 
toate puterile lui militare şi să nu închee pace decât odată amândouă.» 
Atunci, la atacul Germaniei contra Rusiei, trebuie să răspunză Franţa 
atacând Germania. Oricine vede de aici primejdia. 

Diplomaţii francezi mai ales stăruesc pentru pace. După înţelegerea de 
zilele trecute cu cei germani în chestia Marocului, se poate zice că lu- 
crarea lor comună va puteă fi acum mai lesne încoronată de isbândă. 


iz 
Ger mare în Austria. 
In Austria au fost zilele trecute geruri groasnice. Din orașul 
Linz se serie că au intrat lupii în oraș și au fost împușcați pe 
stradă. 


In Persia. 


Ziarele germane dau ştiri îngrozitoare despre cele ce se petrec 
în Persia: este adevărat războiu între trupele Şahului şi trupele 
revoluţionarilor. 

Pagina glumeață. 


Domnul Caporal şi Domnul General. 


Tănăsache este un tânăr foarte de treabă, dar nu prea pri- 
cepe bine unele lucruri. Când erà mic, l-au dat părinții la şcoala- 
primară din mahulaua lor, dar n'a fost chip să meargă mai de- 
parte decât până în clasa a doua. In clasa I a rămas repetent 
doi ani, pe urmă a trecut în a doua, dar aci a fost mai greu 
şi l-a ajuns vârsta de 13—14 ani şi atunci părinții l-au dat la 
un băcan. Câte năzbâtii i-a făcut stăpânului o spune acesta, 
dar or spune şi fălcile lui Tănăsache, căci fiecare încurcătură. 
dacă mo plăteă muşteriul, o plăteă Tănăsache.., ba uneori plă- 
teà Tănăsache chiar când o plăteà muşteriul. 

Dar nu avem de gând să povestim viața lui Tănăsache din 
vreme când erà.. funcţionar comercial, cum zice el câte odată. 

Mai cu bine, mai cu rău, vremea a trecut. vârsta de a trage 
sorți l-a ajuns şi iată-l pe Tănăsache la cazarmă. 

Aci cu „practica“ o duceă el cum o duceă, dar îl supără tare 
râu „teoria“. Il îngrozeă mai ales faptul ce se anunţă: că se 
vu deschide o şcoală în regiment pentru cei ce n'au trecut cele 
4 clase primare. Erà un afurisit de institutor care-şi făceă sta- 
giul acolo şi ce tertipuri întrebuinţase, nu ştiu, dar isbutise să. 
hotărască pe d-nul Colonel să înfiinţeze o şcoală de adulţi în 
cazarmă. 


— Auzi drăcie! ziceă Tănăsache. Când eram mie mă chinuiă 
„Domnu“, acum alt „Domn“ aici! 


De aceea Tănăsache stă adesea gânditor şi cam supărat. 

Dar iată că peste câtevă săptămâni îi vine rândul lui Tănă- 
sache să intre în gardă. 

În ziua aceea eră mare zarvă prin cazarmă. Curătenia are 

forfota gradelor şi: a ofițerilor în coace şi în colo... Ce erà? Aş- 
“teptau pe General. Aveà să vie să inspecteze regimentul. 

Caporalul de gardă aveă poruncă să observe când l-o vede 
pe General de departe şi să deă ştire ofițerului de serviciu. 

A aşteptă venirea cuivă însemnează a şedea nemișcat şi... a 
fi cu băgare de seamă. D-nul Caporal de gardă însă erà un 
tânăr care nu se putea împăcă cu nemişcarea,... 

Ce şi-a zis el? Să pui pe Tănăsache planton... Tot nu e bun 
el de altă treabă. 

—- Ascultă, Tănăsache. Stai colea la colţul ăsta şi bagă de 
“seamă când s'o apropiă generalul sà vii să-mi spui. Eu sunt 
“colea peste drum la cantină... Da, vezi, bagă de seamă bine, 
când o fi departe să vii să-mi spui! 


'Tănăsache fu aşezat la punctul lui de observaţie. 

Generalul! îşi ziceă el când rămase singur. Ce fel de om 
“0 fi generalul ăsta? 

La teorie învățase despre grade; învățase ce semn are la 
amână fiecare ofiţer... şi le amintea bine; dar un lucru nu preă 
pricepuse, ce rost și ce putere o fi având generalul ăsta. 

Pentru el, d-nul Caporal eră un personagiu inportant, 'căci 
'în toate afacerile lui cu el se întâlneă, dar generalul... ce of 
generalul ? 

Pe când medită astfel, iată caporalul, nerăbdător, vine la el 
şi, răstit: 

— Ţi-am spus să-mi anunţi când o veni generalul! N'a venit 
generalul ? 


LRBINA 571 


— N'a venit, să trăiţi domnule Caporal! 

— Aşă! Nu uită ce ţi-am spus. 

Şi pleacă iar la cantină. 

Scena se repetă peste vre-o 10—15 minute; dar acum capo- 
valul eră mai enervat: 

— Ce dracu! N'a venit generalul? E, drăcia dracului, n’a ve- 
nit? Ai văzut bine, măi Tănăsache? | 

— Pe ochii mei, să trăiţi. domnule Caporal!... 

i 


S i ‘i Li 
Acum, de vre-o 15 minute, Tănăsache stă singur şi priviă, 
îi lungul stradei. Zăreşte deodată o trăsură cu doi cai fru- 
moşi... se uită bine..un ofiţer...cu chipiu...!O tresă lată de; 
tot... Ele! Asta e generalul. .. Vikaa | 
Tănăsache stă pe loc... Trăsura se opreşte la poartă.. Ge-. 
nerâlul se dă jos 86“apřopið"do el: * - : -E 

— Unde e caporalul de gardă? 

— Să trăiţi, domnule General, e colea la cantină, mă duc 
să-i dau de veste...dar (se apropie de urechia generalului) să 
vă spui cevà... o să fie lucru dracului. Erà aşă de supărat că 
nu mai veniți.. 


DE eD E Sa E Date: 
Şi lăsându-l pe General cu guru câscată, porni în goană la 
cantină să anunţe pe Caporal. 
Moş Glumici. 


Scrisori către redacție. 


Revista «Albina» este o comoară nepreţuit de mare, pentru cei car 
ştiu s'o folosească. 

In ea se scriu diferite subiecte: morale, naţionale, economice, distrac- 
tive, etc. ete. 

Din «Albina» imi adun eu mierea pentru conferințele populare ce ţin ; 
din «Albina» am cules piesa de teatru „Unirea“, pe care a reprezentat-o 
un elev și două eleve în seara de 25 Ianuarie a. c, în localul şcoatei 
Bârlogeni. 

Când această revistă este atât de bogată, în cât ori care găsește ce 
voeşte în ea, ar irebui să nu lipseascâ după masă nici unui Român. 

Trăiască toate albinele, cari adună mierea din florile cele mai frumoase 
ale literaturii române şi ne-o trimet. ca să ne îndileim şi noi, prin 
unghiurile cele mai depârtate ale ţării. 

M. Vlădulescu. 


INȘTIINȚA RE. 


Cu începere din No. viitor vom publică în întregul 
ei cuvântarea d-lui C. Banu, profesor şi deputat, 
rostită la serbarea şcolară dela Teatrul Naţional în 
ziua de 25 Ianuarie 1909. Mulţumind d-lui Banu 
pentru atenţiunea-i pvietenească, suntem siguri că 
cititorii noștri vor primi cu deosebită bucurie acea- 
stă ştire. 


PO a 
ge v wo rr „rr wo o a a 
Tani n n ai E SSI SEE L E CEE SE > e >) 


„STEHUAn* 


Societatea «Steaua» are de scop + lucră pentru 

PPE întinderea învăţăturii în popor, prin tipărirea şi 

T KA răspândirea de scrieri și publicații morale, pa- 

a Æ triotice şi de folos practic, şi pentru împiedeoa: 

<>, „SE rea, prin toate mijloacele legiuite, a răspândirii 

GN de scrieri şi publicații imorale, sau cu tendințe 
contrarii statului şi ideii naționale române. 


Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, Ioan Kalinderu, Membru al Academiei Ro- 
mâne.— Vice-preşedinte, Sava Şomânesca, mare proprietar, fost senator.— 
Administrator şi casier, Spiru C. Haret, Ministru, profesor univers 
sitar. — Secretar, Const. Banu, profesor secundar, fost inspector şeo- 
lar. — Membrii: Petre Gârboviceanu, Administrator al Casei Sf- 
Biserici Autocefale Ortodoze Române, profesor la Seminarul Central 
şi director al Şe. Normale a Societății pentru învățătura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Pompiliu Eliade, pro. 
fesor universitar.— Cenzori, Const. Alimăneșteanu, înginer de mine; Preo tul 
sconom Const. Ionescu, profesor secundar; Const. Alexandrescu, institutor, 


Membri însorişi şi ootizaţiuni plătite (urmare). 


Pavel Opriceanu (fRuseţu) 50 bani; Alexandru Peili (Ruseţu) 50 bani; 
Ton Ignat (Rusetu) 50 bani; Gh. Moldoveanu (Ruseţu) 50 bani; Arvu 
Podar (Ruseţu) 50 bani; Moise Boantă (Ruseţu) 50 bani; Radu Petcu 
(Ruseţu) 50 bani; Mihail Papucel (Ruseţu) 50 bani; Dionisie Macreanu 
(Ruseţu) 50 bani; Tudor Nicolae (Ruseţu) 50 bani; Petre Ion (Ruseţu) 
30 bani; Neagu I. Mocanu (Ruseţu) 50 bani; Stefan Georgescu (Ruseţn) 
50 bani ; Stan Chiţuleasa (Ruseţu) 50 bani; Stancu Chiţuleasa (Ruseţu) 
50 bani; Dinu Lăzărieă (Ruseţu) 50 bani; Mihailă Baruca (Ruseţu) 50 
bani ; Șteiâneseu Doroftei (Ruseţu) 50 bani ; Nicolae Ardeleanu (Ruseju) 
30 bani; Ion Stancu (Ruseţu) 50 bani; Petrache Ivan Ene (Ruseţu) 30 
bani; Matiuca Tânăsescu (Ruseţu) 50 bani; Gh. I. Lucian (Ruseţu) 30 
bani; David Jifovici (Ruseţu) 50 bani; Lucă Muscalu (Ruseţu) 50 bani; 
Ilie Masciru (Ruseţu) 50 bani; Mihi Crăciun (Rusaţu) 60 bani; Toader 
Podaru (Ruseţu) 50 bani; Aron Cordea (Ruseţu) 50 bani; Ion Podaru 
(Ruseţu) 50 bani; Ion Catana (Ruseţu) 50 bani; Gherasim Giurea (Ru- 
seţu) 50 bani; Gh. Ilada (Ruseţu) 50 bani; Petrache Toma (Ruseţu) 50 
bani ; Ion Sandu (Ruseţu) 50 bani; Nicolae Bratosiu (Ruseţu) 50 bani; 
Schim Satan (Ruseţu) 50 bani; Ilie Trofin (Ruseţu) 50 bani; Radu Pa- 
raschivescu (Ruseţu) 1 leu; Nicolae Zoteseu (Ruseţu) 50 bani; Balaban 
Bălăbănescu (Ruseţu) 1 leu; Pr. G. Berda (Ruseţu) 50 bani; Loan Ja- 
lescu (Ruseţu) 50 bani; Manole Cazacu (Ruseţu) 50 bani; V. Turcu 
(Bogdânești) 1 leu; Smaranda Oprescu (Loco) 2 lei; Ecaterina Gr. Ilie- 
scu (Loco) 2 lei, Athena Mavromati (Loco) 2 lei; Maria P. Cosăceanu 
(Loco) 2 lei; G. Em. Manolescu (Gherghița) 2 lei; 


Numărul membrilor înscrişi în cursul anului 1908 este de 13.100, iar 
veniturile societăţii, tot în acest timp, sunt de 2.470 lei. 


(Va urma în numărul viitor). 

A vis pentru d-nii Stupari. 


|  Procurându-mi dela cea mai mare fabrică din lume, dela «A. I. Root» 
et. Comp. din America, o mașină cilindrică, cu toate accesoriile ei pen- |) 
| tru preparat și destilat, şi prin multul exerciţiu reuşind a face faguri f 


M artificiali, de orice dimensiune și similari cu cei mai excelenți faguri 
if lucraţi în străinătate, fiind tot aşa de resistenţi, flexibili, subţiri şi tran- 
| sparenţi, ceeace cu presa de mână nu se poatenici odată obţine; 


Domnii stupari sunt rugaţi a-şi procură fagurii necesari numai dela | 


I] mine; de oarece, pe lângă încurajarea ce-mi vor da, vor profită şi în- || 
"| sigi d-lor, prin faptul că vor primi comanda mai curând, vor fi seu- Phil 


i)i] miere). 


| tifi de pierderi de timp şi pagube prin stricarea sau pierderea colete- |(([]) 
|| lor, şi în plus vor câştigă câte 2 lei la kgr. dela porto, ambalaj, taxele ji 


UV 
j 
i 


MU 


vamale şi a fondului comunal. 

Odată cu comaândele făcute prin o carte poștală și înaintarea costului . 
întreg prin mandat postal, mi se va arătă: cantitatea dorită de faguri, | iii 
în kgr.,. dimensiunea lor şi pentru ce anume (catul de clocire sau de fi 

Costul lucrului, pentru d-nii cari vor trimite ceara d-lor, este de: 
3 3 kilogr. de ceară (cântărită brut) până la 6 kilograme. 
92.7 > » € > 10 > 
2 » 50 > > > > 20 > şi 
2 » 00 > «x pentru cantități mai mari de 20 kilograme 
| _ Pentru persoanele cari nu vor aveă ceară proprie, vor trimite în plus 

6 lei la fiecare kgr., de oarece anul 1908 fiind cel mai desastros pentru 

stupi, nu se poate găsi ceară cu preţ mai mic. 

Adresa: «Economul V. Hanganu, laşi.—Șoseaua Racoviţă No 5. 


| THE BANK OF ROUMANIA, LIMITED „NAŢIONALA” 


Capital Lire sterline 800.000 deplin | SOCIETATE SENERALĂ DE ASIGURARE, BESURERTI 


i vărsat. Sediul Londra. Sucursala Bu- | Capital în acțiuni întreg vărsat îr | 


aur. .. .. . Eer 2.000.00; 
Comitetul central: la Londra | Fonduri de reservâ 
luaehlan Machintosh Rate, » compuse din prime 
e a uliu fu şi daupe. .... » 
n Idem format diù capi- 
» tal şi alte rezerve » 1.075.842£1| 


ni Total în aur Lei 7.052.531.3t 
Viena | Daune plătite. . . Lei 33.000.001 
pu o e Paris Vice-președinte A. Băicoianu. 
m CE ; A n Dir. general E. Grünwald. 

: : 0. A. Stolz NAȚIONALA“ asigură contra in 
Directori : | E. E. Goodwin cediului, a -Erindineh, contra riscu | 
i Fe PRE "| lui pierderii valorilor. Asigurărils |. 
Lo Ci ME nara Demetra pentru viaţă sunt primite în toatef 

Š combinațiunile obișnuite ca: «cas di | 
ial. moarte, supraviețuire, zestre girentă:. f) 
Solia rooial, Sediul social în palatul Soe. din str.f) 


Suonrsala: Bucuresti, Piata sf. Gheor-| generală în Buc. str. Smârdan No. 4p. 


ighe. Agenţii în toate oraşele din ţară. 


| Londra 7 Cre  Winchesterstreet. | Doamnei No 12, București. e 
j 

inst. de Arte Grafice Caro! Găbli, 
www.dacoromanica.ro 


